Nafarroako Parlamentuko Mahaiak, 2021eko azaroaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzórriz Goñi jaunak aurkeztutako gaurkotasun handiko galdera, indarkeria matxistari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko azaroaren 22an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzórriz Goñi jaunak, Legebiltzarreko Erregelamenduak ezarritakoaren babesean, gaurkotasun handiko honako galdera hau egiten du, Nafarroako Gobernuko lehendakariak 2021eko azaroaren 25eko Osoko Bilkuran erantzun dezan.

Gizarte gisa dugun defizit demokratiko nagusietako bat da indarkeria matxista. Horren prebentzioa eta erauzketa administrazio publikoek eta herritarrek batera jorratu behar dute. Zure Gobernuak nola egiten dio aurre erantzukizun hain mingarri horri?

Iruñean, 2021eko azaroaren 22an

Foru parlamentaria: Ramón Alzórriz Goñi